Document ID: 31991D0270

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαΐου 1991 για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή εμβρύων βοοειδών ( 91/270/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 89/556/ΕΟΚ του Συμβουλίου της 25ης Σεπτεμβρίου 1989 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές εμβρύων βοοειδών ( 1 ), όπως τροποποιήθηκε από την οδηγία 90/425/ΕΟΚ ( 2 ), και ιδίως το άρθρο 7,
Εκτιμώντας :
ότι ο τρόπος δημιουργίας καταλόγου τρίτων χωρών από τις οποίες τα κράτη μέλη δύνανται να επιτρέπουν την εισαγωγή εμβρύων βοοειδών, περιγράφεται στην οδηγία 89/556/ΕΟΚ -
ότι, για τη δημιουργία τέτοιου καταλόγου, είναι απαραίτητο να λαμβάνονται υπόψη η υγειονομική κατάσταση στις τρίτες χώρες και η ύπαρξη παρομοίου καταλόγου για την εισαγωγή ζώντων ζώων και σπέρματος -
ότι η Κοινότητα θα πρέπει ακόμα να εγκρίνει τη λήψη συμπληρωματικών μέτρων σχετικά με τις εισαγωγές εμβρύων - ότι η Επιτροπή εξακολουθεί να φροντίζει, με τον ανάλογο ρυθμό, για την προετοιμασία των εν λόγω μέτρων -
ότι, τηρώντας τους περιορισμούς που προκύπτουν από την έγκριση του πίνακα, οι εισαγωγές εμβρύων θα συνεχίσουν να υπόκεινται στις εθνικές διατάξεις όσον αφορά τον υγειονομικό και κτηνιατρικό έλεγχο, στο βαθμό που δεν υπόκεινται ήδη στην εφαρμογή οποιωνδήποτε κοινοτικών μέτρων υγειονομικής προστασίας -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Η εισαγωγή εμβρύων βοοειδών επιτρέπεται μόνο από τις τρίτες χώρες που περιλαμβάνονται στον κατάλογο της παρούσας απόφασης . Άρθρο 2
Η παρούσα απόφαση απευθύνεται στα κράτη μέλη . Βρυξέλλες, 14 Μαΐου 1991 .

Labels: 3
16
5
6